U ljudskoj je prirodi da čovjek prvo vidi ono što nema, nego ono što ima. Ali ako je čovjek fokusiran na uspjeh pokušavat će iskoristiti ono što ima i steći nove stvari kako bi stigao do određenog cilja.

U naslovu ovog sastava pod bogat i siromašan čovjek ne misli se na materijalno dobro. Misli se na to koliko je osoba ambiciozna, koliko želi i koliko se trudi uspjeti.

Kad bogati odluče doći do svog cilja, pokušavaju ga ostvariti bez obzira na sve. Riskirali bi i odrekli bi se mnogih stvari samo da uspiju. Njihova želja je velika, ali njihova odlučnost je još veća. Takvi ljudi obično uspiju jer kroz sve te silne pokušaje nauče prijeći prepreke koje ih očekuju. I oni su padali, i oni su bili poraženi, ali nisu odustali. Nastavili su ići premda im nije uvijek išlo sve po planu oni bi ustrajali. Ali nije bogat čovjek onaj koji bi nekom drugom učinio zlo za svoje dobro, nego onaj koji će pravedno i pošteno stići na svoj cilj.

Siromašni ljudi su oni koji imaju želju za uspjehom, ali nedovoljnu. Da imaju jako veliku želju bili bi odlučni tj. ne bi pokušavali praviti izlike radi prepreka na putu. Ti ljudi će uvijek naći izliku radi njihovog nedostatka samopouzdanja. Kad vide prepreke dođu do zaključka da ne vrijedi sve to prolaziti radi jedne želje te odustanu...

,,Život je kratak. Umjesto da se mučim, uživati ću. Lako je njima. Ja to ne moram. Ja to ne mogu.Kad bih imao/la..." to su neke od rečenica koje siromašni ljudi izgovaraju. Te rečenice, te misli su pogrešne. One ih sputavaju i zasljepljuju. Umjesto svog cilja oni vide njih.

Bogati i siromašni ljudi se razlikuju po načinu razmišljanja. Bogati ljudi imaju samopouzdanje koje je ključno za uspjeh, a to je ujedno ono što siromašnima nedostaje. Uvijek je dobro sebe uvjeravati kako ti to možeš. Ako ti sam/a ne vjeruješ u sebe, kako će drugi vjerovati u tebe?

 KLARA BELJO 9.a 2020.